Αεροπειρατεία στην Πτήση 1476 της Turkish Airlines

Η **πτήση 1476 της Turkish Airlines** (), (TK1476) αναφέρεται σε ένα Boeing 737-4Y0 της Turkish Airlines που πετούσε από τα Τίρανα προς την Κωνσταντινούπολη που καταλήφθηκε από τον Χακάν Εκιντσί στον ελληνικό εναέριο χώρο στις 3 Οκτωβρίου 2006. Ο Εκιντσί απαίτησε να πάει στη Ρώμη για να μιλήσει με τον Πάπα, αλλά ελληνικά και ιταλικά αεροσκάφη F-16 Fighting Falcon αναχαίτησαν και συνόδευσαν το αεροσκάφος μέχρι να προσγειωθεί στο Μπρίντιζι της Ιταλίας. Κανείς δεν τραυματίστηκε και ο Εκιντσί φυλακίστηκε στην Ιταλία ενώ περίμενε τη δίκη του. Αρχικά, το περιστατικό της αεροπειρατείας συνδέθηκε με την προβλεπόμενη επίσκεψη του Πάπα Βενέδικτου XVI στην Τουρκία, αλλά αργότερα διαπιστώθηκε ότι ο Εκιντσί ζητούσε πολιτικό άσυλο από την Ιταλία. Στις 4 Οκτωβρίου, ένα αεροπλάνο της Turkish Airlines στάλθηκε για να μεταφέρει τους άλλους επιβάτες στην Κωνσταντινούπολη.

## Αεροπειρατεία
[μικρογραφία|300x300εσ|Η προγραμματισμένη διαδρομή από τα Τίρανα προς την Κωνσταντινούπολη του αεροπλάνου εμφανίζεται με κίτρινο, πράσινο είναι η απαιτούμενη διαδρομή από τη [Θεσσαλονίκη στη Ρώμη από τον αεροπειρατή και μωβ είναι η πραγματική διαδρομή προς το Μπρίντιζι.]]

Στις 3 Οκτωβρίου 2006, το Boeing 737-4Y0 απογειώθηκε από τα Τίρανα με προορισμό την Κωνσταντινούπολη. Καταλήφθηκε από τον Χακάν Εκιντσί στον ελληνικό εναέριο χώρο στις 14:58 UTC και αναχαιτίστηκε και αναγκάστηκε από ιταλικά αεροσκάφη αναχαίτισης F-16 Fighting Falcon να προσγειωθεί στο λιμάνι Μπρίντιζι της νότιας ιταλικής Αδριατικής. Στο αεροσκάφος επέβαιναν συνολικά 113 άτομα: 107 επιβάτες και έξι μέλη πληρώματος. Αρχικά, αναφέρθηκε ότι υπήρχαν δύο αεροπειρατές,  ωστόσο αργότερα, επιβεβαιώθηκε ότι ο μοναδικός αεροπειρατής ανέφερε ψευδώς την ύπαρξη συνεργού.  

Αξιωματούχος του ελληνικού υπουργείου Εθνικής Άμυνας δήλωσε ότι το αεροσκάφος εισήλθε στον ελληνικό εναέριο χώρο στις 14:58 (UTC).   Οι πιλότοι μετέδωσαν τον κωδικό αεροπειρατείας squawk δύο φορές στις 14:55 (UTC), ενώ το αεροσκάφος ταξίδευε περίπου 25&nbsp;χιλιόμετρα βόρεια της Θεσσαλονίκης.  Ο Ιταλός υπουργός Εσωτερικών Τζουλιάνο Αμάτο ανέφερε ότι ο αεροπειρατής εισήλθε στο πιλοτήριο με ένα δέμα που θα μπορούσε να ήταν βόμβα όταν οι αεροσυνοδοί άνοιξαν την πόρτα του πιλοτηρίου και οι πιλότοι ενήργησαν σύμφωνα με τους διεθνείς κανόνες στο θέμα και έκαναν ό,τι απαιτούσε ο αεροπειρατής.   Ο κυβερνήτης της πτήσης ανέφερε στην Κωνσταντινούπολη ότι *ενώ η αρχισυνοδός μπήκε στο πιλοτήριο για να ρωτήσει αν χρειαζόμαστε κάτι, ο τρομοκράτης μπήκε με τη βία. Προσπάθησα να τον σπρώξω έξω αλλά ήταν μεγαλόσωμος και δεν κατάφερα να τον σταματήσω*. Ο κυβερνήτης συνέχισε λέγοντας ότι ο αεροπειρατής ανέφερε ότι είχε τρεις φίλους και είχαν εκρηκτικά.  Ήθελε να πάει στη Ρώμη για να μιλήσει με τον Πάπα,  και ο Ιταλός υπουργός Εσωτερικών Τζουλιάνο Αμάτο δήλωσε ότι, ο αεροπειρατής ισχυίιζονταν ότι υπήρχαν και άλλοι αεροπειρατές σε ένα άλλο απροσδιόριστο αεροπλάνο, που *θα ανατίναζε αυτό το αεροπλάνο αν δεν έβγαινε η αποστολή προς τον πάπα*.  Τέσσερα ελληνικά μαχητικά αεροσκάφη F-16 απογειώθηκαν και συνόδευσαν το αεροπλάνο μέχρι να αποχωρήσει από τον ελληνικό εναέριο χώρο. Μόλις εισήλθε στον ιταλικό εναέριο χώρο, δύο ιταλικά F-16 το αναχαιτίσαν, όπου το συνόδευσαν και το ανάγκασαν να προσγειωθεί στο αεροδρόμιο του Μπρίντιζι.  Ο εκπρόσωπος της αεροπορικής εταιρείας ανέφερε ότι Έλληνες αξιωματούχοι είχαν ειδοποιήσει τους Ιταλούς ομολόγους τους για το περιστατικό αεροπειρατείας. 

## Δηλώσεις επιβατών
Οι επιβάτες δήλωσαν ότι ο αεροπειρατής δεν χρησιμοποίησε βία. Ο Sabri Abazi, ένας Αλβανός βουλευτής, ο οποίος ήταν επιβάτης της πτήσης, μίλησε στο πρακτορείο ειδήσεων ANSA μέσω του κινητού τηλεφώνου. Ο Abazi είπε ότι υπήρχε ένας αεροπειρατής στο πιλοτήριο και ένας άλλος στην καμπίνα, και πρόσθεσε ότι δεν είδε όπλα.  Ο επιβάτης Ergün Erköseoğlu ανέφερε πως *Δεν είδα καμία ύποπτη συμπεριφορά του αεροπειρατή. Το αεροπλάνο απογειώθηκε και μετά από 20 λεπτά ο κυβερνήτης ανακοίνωσε ότι λόγω τεχνικής δυσλειτουργίας θα προσγειωνόμασταν στην Ιταλία αντί για την Κωνσταντινούπολη*.  Οι αεροπορικές αρχές δήλωσαν ότι αφού όλοι οι επιβάτες έφυγαν από το αεροπλάνο, η αστυνομία ανέκρινε τον αεροπειρατή. Ο Abazi είπε ότι είδε μόνο έναν αεροπειρατή, αλλά μια αεροσυνοδός του είπε ότι υπήρχαν δύο αεροπειρατές στο αεροσκάφος.  Ο κυβερνήτης της Κωνσταντινούπολης Μουάμερ Γκιούλερ ανέφερε ότι ο αεροπειρατής ανέφερε ψευδώς στους πιλότους του αεροσκάφους ότι είχε τουλάχιστον έναν συνεργό. 

## Προσγείωση στη Ρώμη
Οχήματα της ιταλικής αστυνομίας, του στρατού και της πυροσβεστικής περικύκλωσαν το αεροπλάνο και το ιταλικό πρακτορείο ειδήσεων ANSA μετέδωσε ότι η αστυνομία συνέλαβε και τους δύο αεροπειρατές. Ο αρχηγός της αστυνομίας του Μπρίντιζι, Σαλβατόρε Ντε Πάολις, δήλωσε στο Reuters ότι *ζητούσαν πολιτικό άσυλο*.  Σε συνέντευξή του σε δημοσιογράφους, ένας αξιωματούχος της πυροσβεστικής υπηρεσίας είπε πως *Οι δύο αεροπειρατές θέλουν να μιλήσουν με δημοσιογράφους για να στείλουν ένα μήνυμα στον Πάπα και να εξηγήσουν γιατί το έκαναν αυτό*.  Ο Αμάτο ανέφερε ότι ο αεροπειρατής ήθελε να στείλει ένα μήνυμα για τον Πάπα Βενέδικτο XVI, αλλά δήλωσε ότι δεν είχε γραπτή επιστολή. 

Η διαμαρτυρία του αεροπειρατή κράτησε έξι ώρες,  και μετά την παράδοσή του, ο αεροπειρατής ζήτησε συγγνώμη από τον κυβερνήτη και του έσφιξε το χέρι, και ζήτησε συγγνώμη και από τους επιβάτες.  Το CNN Türk μετέδωσε ότι υπήρχαν 107 επιβάτες, 80 από τους οποίους ήταν Αλβανοί και πέντε Τούρκοι. 

Μετά το περιστατικό, ένα βίντεο από το αεροδρόμιο των Τιράνων δόθηκε στη δημοσιότητα στο Reuters που δείχνει τον Εκιντσί να ελέγχεται από την ασφάλεια. Του έγινε σωματικός έλεγχος και πέρασε από έναν ανιχνευτή μετάλλων, στη συνέχεια αφαίρεσε τη ζώνη, το πουλόβερ του και άδειασε τις τσέπες του και τον άφησαν για να προχωρήσει στην πτήση του. 

Ο Εκιντσί συνελήφθη στην Ιταλία μετά από ανάκριση.  Ο Τούρκος υπουργός Δικαιοσύνης Cemil Çiçek ανέφερε ότι δεν θα υπάρξει απευθείας αίτημα επιστροφής στο ιταλικό υπουργείο Δικαιοσύνης έως ότου η Γενική Εισαγγελία και το Υπουργείο Εσωτερικών ολοκληρώσουν τις εργασίες τους για το θέμα. Στη συνέχεια ζήτησαν την επιστροφή του Εκιντσί.  Ο Giuseppe Giannuzzi, εισαγγελέας του περιστατικού της αεροπειρατείας, δήλωσε στο Associated Press σε συνέντευξή του ότι ο Εκιντσί θα παραμείνει στη φυλακή μέχρι το τέλος της δίκης που πιθανώς θα διαρκέσει δύο χρόνια μετά την έναρξη.  Ο Giannuzzi έχει κατηγορήσει τον Εκιντσί για αεροπειρατεία και εξέτασε άλλες κατηγορίες όπως τρομοκρατία και απαγωγή, εάν ο Εκιντσί καταδικαστεί για αεροπειρατεία, θα φυλακιστεί από 7 έως 21 χρόνια. 

## Πιθανά κίνητρα
[δεξιά|μικρογραφία|Αρχικά, η αεροπειρατεία συνδέθηκε με την προβλεπόμενη επίσκεψη του [Πάπας Βενέδικτος ΙΣΤ΄|Βενέδικτου XVI, αλλά αργότερα διαπιστώθηκε ότι ο Εκιντσί ήθελε να παραδώσει μια επιστολή του στον Πάπα.]]

Έχουν προκύψει αρκετές θεωρίες ως προς τα κίνητρα της αεροπειρατείας. Αρχικά, τα τουρκικά ΜΜΕ ανέφεραν ότι αστυνομικές πηγές ισχυρίστηκαν ότι η αεροπειρατεία ήταν σε ένδειξη διαμαρτυρίας για την προγραμματισμένη επίσκεψη του Πάπα Βενέδικτου XVI, ο οποίος έχει προσβάλει πολλούς μουσουλμάνους με μια πρόσφατη ομιλία που συνδέει τη διάδοση της ισλαμικής πίστης με τη βία.  Αλλά αργότερα, αναφέρθηκε ότι ο αεροπειρατής ζήτησε πολιτικό άσυλο στην Ιταλία λόγω της αντίρρησης συνείδησης να υπηρετήσει στον στρατό.  

Αρχικά, τα τουρκικά μέσα ανέφεραν ότι υπήρχαν δύο αεροπειρατές, ο Εκιντσί και ο Μεχμέτ Ερτάς, αλλά αργότερα διαπιστώθηκε ότι ο Εκιντσί ήταν μόνος του και ο Ερτάς ήταν αθώος.  Σύμφωνα με την έκθεση του Υπουργείου Δικαιοσύνης της Τουρκίας, οι πρώτες πληροφορίες για το περιστατικό της αεροπειρατείας ανακτήθηκαν μέσω της Ιντερπόλ και οι αρχές ανέφεραν το όνομα του Ερτάς με βάση την αναφορά της Ιντερπόλ, αλλά μετά από περισσότερες έρευνες διαπιστώθηκε ότι ο Ερτάς ήταν αθώος. 

Τούρκοι αξιωματούχοι ανέφεραν το όνομα του αεροπειρατή ως Χακάν Εκιντσί, γεννημένος το 1978 στο Βουτζάς  ο οποίος είναι γνωστό ότι έγραψε μια επιστολή στον Πάπα τον Αύγουστο του 2006  όπου ανέφερε: *Είμαι Χριστιανός και δεν θέλω να υπηρετήσω έναν μουσουλμανικό στρατό*. Έγραψε επίσης ότι εκκλησιαζόταν από το 1998  

Ο Κυβερνήτης της Κωνσταντινούπολης Muammer Güler ανέφερε ότι ο Εκιντσί, ο οποίος έχει αναγνωριστεί ως χριστιανός από τα τουρκικά μέσα ενημέρωσης και από την αναφορά του γενικού εισαγγελέα Giuseppe Giannuzzi κοντά στο Λέτσε,   είναι καθολικός αντιρρησίας συνείδησης και έχει αποφύγει τη στρατιωτική του στράτευση.  Έφυγε από την Κωνσταντινούπολη στις 6 Μαΐου 2006 και είχε πάει στην Αλβανία. Στη συνέχεια, το Γενικό Προξενείο της Τουρκίας στα Τίρανα υπέβαλε αίτηση απέλασής του. Αν είχε προσγειωθεί στην Τουρκία, ο Εκιντσί ήταν βέβαιο ότι θα φυλακιζόταν ως λιποτάκτης, καθώς το Προξενείο είχε αναφέρει την εντολή απέλασής του στην αστυνομία στο Διεθνές Αεροδρόμιο Ατατούρκ . Οι Αρχές τον ερευνούσαν από την 1η Σεπτεμβρίου για την κατηγορία της απόφυγής στρατευμάτων. 

Ο Πάπας Βενέδικτος XVI επισκέφθηκε την Άγκυρα, την Κωνσταντινούπολη και την Έφεσος ως προσκεκλημένος του Τούρκου Προέδρου Αχμέτ Νετζντέτ Σεζέρ μεταξύ 28 Νοεμβρίου και 1ης Δεκεμβρίου 2006.  Αξιωματούχοι της πόλης του Βατικανού ανέφεραν ότι ο Πάπας ενημερώθηκε για το περιστατικό αεροπειρατείας, αλλά οι προετοιμασίες για το ταξίδι του δεν θα επηρεαστούν.

## Αποζημίωση επιβατών
Αν και βρέθηκε ότι ο αεροπειρατής έδρασε μόνος, η ιταλική αστυνομία πήρε καταθέσεις από επιβάτες και έψαξε το αεροσκάφος και τις αποσκευές για έναν πιθανό συνεργό,  και λόγω αυτής της διαδικασίας, οι επιβάτες έμειναν στην Ιταλία κατά τη διάρκεια της νύχτας. Στις 4 Οκτωβρίου, ένα Boeing 737 της Turkish Airlines στάλθηκε από την Τουρκία για να φέρει τους επιβάτες πίσω στην Κωνσταντινούπολη.  Το αεροπλάνο αναχώρησε από το αεροδρόμιο του Μπρίντιζι στις 4:15 (UTC) και προσγειώθηκε στην Κωνσταντινούπολη στις 5:40 (UTC) με 105 επιβάτες, με εξαίρεση τον αεροπειρατή που είχε συλληφθεί στο Μπρίντιζι και έναν επιβάτη που ήθελε να παραμείνει στην Ιταλία. 

## Παραπομπές

Κατηγορία:Αεροπειρατεία
Κατηγορία:Τρομοκρατικά γεγονότα στην Ελλάδα
Κατηγορία:Σχέσεις Ιταλίας-Τουρκίας
Κατηγορία:Αεροπορικά ατυχήματα και συμβάντα στην Ελλάδα